



[bookmark: _Hlk198028269][bookmark: _Hlk198020260]Bekendtgørelse for Grønland om fiskevarer
[bookmark: _Hlk198028281]I medfør af § 9, stk. 2, § 10, stk. 1, § 27, stk. 2, § 35, stk. 2, § 36, § 44, stk. 1, § 45, § 46, stk. 2 og 3, § 47, § 48, § 49, stk. 2, § 50, stk. 2, § 56 og § 69, stk. 3, i anordning nr. 523 af 8. juni 2004 om ikrafttræden for Grønland af lov om fødevarer m.m. fastsættes efter bemyndigelse i henhold til § 3, stk. 1, i bekendtgørelse nr. 1005 af 25. august 2017 om Fødevarestyrelsens og Grønlands Selvstyres opgaver og beføjelser i Grønland på den del af fødevare- og veterinærområdet, der administreres af miljø- og fødevareministeren:

Kapitel 1
Anvendelsesområde og definitioner
§ 1. Bekendtgørelsen fastsætter hygiejnebestemmelser for primærproducenter og fødevarevirksomheder efter primærproduktionen, der udfører et led i produktionen, forarbejdningen og distributionen af fiskevarer, samt den offentlige kontrol heraf. 
Stk. 2. Bekendtgørelsen finder anvendelse for virksomheder, der producerer animalske fødevarer bestemt til udførsel fra Grønland.
[bookmark: _Hlk189055188]§ 2. I denne bekendtgørelse forstås ved:
1) Fiskevarer: Alle saltvands- og ferskvandsdyr (bortset fra levende toskallede bløddyr, levende pighuder, levende sækdyr og levende havsnegle samt alle pattedyr, krybdyr og frøer) hvad enten de er vildtlevende eller opdrættede, samt alle spiselige former, dele og produkter af disse dyr.
2) Fabriksfartøj: Ethvert fartøj, om bord på hvilket fiskevarerne undergår en eller flere af følgende processer efterfulgt af indpakning eller emballering og, om fornødent, nedkøling eller nedfrysning: filetering, udskæring, flåning, pilning, udtagning af kødet af skallerne, hakning eller forarbejdning.
3) Frysefartøj: Ethvert fartøj, om bord på hvilket der fryses fiskevarer efter eventuel afblødning, hovedskæring, rensning og fjernelse af finner, om nødvendigt efterfulgt af indpakning eller emballering.
4) Maskinseparerede fiskevarer: fiskekød, der er udvundet mekanisk ved at fjerne kødet fra fiskevarer, således at kødet mister eller ændrer sin struktur.
5) Ferske fiskevarer: Uforarbejdede fiskevarer, hele eller tilberedte, herunder vakuumpakkede varer og varer pakket i modificeret atmosfære, som ikke har været underkastet anden behandling med henblik på at sikre deres holdbarhed end nedkøling.
6) Tilberedte fiskevarer: Uforarbejdede fiskevarer, der er blevet behandlet på en sådan måde, at fisken ikke længere er intakt, f.eks. rensning, hovedskæring, udskæring, filetering og hakning.
7) Forarbejdede fiskevarer: Forarbejdede produkter, der fremkommer ved forarbejdning af fiskevarer eller ved en videre forarbejdning af sådanne forarbejdede produkter.
8) Superkøling: En proces, hvorved ferske fiskevarers temperatur sænkes til mellem fiskenes oprindelige frysepunkt og ca. 1-2 °C lavere.
[bookmark: _Hlk198196127]§ 3. Definitionerne i bekendtgørelse for Grønland om fødevarevirksomheder og bekendtgørelse for Grønland om særlige bestemmelser for tilrettelæggelsen af den offentlige kontrol med animalske fødevarer finder tilsvarende anvendelse.

Kapitel 2
Bestemmelser om foranstaltninger
§ 4. Der idømmes bøde overfor den, der undlader at overholde bestemmelser i bilag 1.
Stk. 2. For overtrædelser, der begås af selskaber m.v. (juridiske personer), kan der pålægges selskabet som sådant bødeansvar.

Kapitel 3
Ikrafttræden
§ 5. Bekendtgørelsen træder i kraft den X måned 2025.

Bilag 1
Fiskevarer
1. Dette bilag gælder ikke for toskallede bløddyr, pighuder, sækdyr og havsnegle, der afsættes levende. Hele bilaget gælder for disse dyr, hvis de ikke afsættes levende, med undtagelse af kapitel I og II, og i så fald skal de være erhvervet i overensstemmelse med bekendtgørelsen for Grønland om muslinger m.m.
Bilaget gælder for optøede uforarbejdede fiskevarer og ferske fiskevarer, der er tilsat fødevaretilsætningsstoffer i overensstemmelse med bekendtgørelse for Grønland om tilsætninger mv. til visse fødevarer.
2. Kravene i dette bilag supplerer hygiejnebestemmelserne i bilag 1 og 2 i bekendtgørelse for Grønland om fødevarevirksomheder:
a) For virksomheder, herunder fartøjer, der benyttes til primærproduktion og dermed forbundne aktiviteter, supplerer de kravene i bilag 1.
b) For andre virksomheder, herunder fartøjer, supplerer de kravene i bilag 2.
c) For vandforsyning supplerer de kravene i kapitel VI i bilag 2; rent havvand kan anvendes til håndtering og vask af fiskevarer, til fremstilling af is, der anvendes til nedkøling af fiskevarer, og til hurtig nedkøling af krebsdyr og bløddyr efter kogning.
Uanset litra a) kan fødevarevirksomheder, der er beskæftiget med kystfiskeri af mindre omfang som defineret som fiskeri, der udøves af fartøjer med en længde overalt på under 12 m, såfremt disse ikke anvender trukne redskaber som anført i skema 3 i bilag I til Kommissionens forordning (EF) nr. 26/2004 af 30. december 2003 om et EF-fiskerflåderegister, og hvis aktiviteter kun er af kort varighed (under 24 timer), fritages fra kravet om føring og opbevaring af journaler i bilag 1, del A, kapitel III, punkt 1, i bekendtgørelse for Grønland om fødevarevirksomheder.
3. I forbindelse med fiskevarer
a) omfatter primærproduktion opdræt, fiskeri og indsamling af levende fiskevarer med henblik på markedsføring, og
b) dermed forbundne aktiviteter, som omfatter en hvilken som helst af følgende aktiviteter, hvis den finder sted om bord på fiskerfartøjer: slagtning, afblødning, hovedskæring, rensning, fjernelse af finner, nedkøling og indpakning. De omfatter endvidere
i) transport og opbevaring af fiskevarer, hvis karakter ikke er blevet ændret væsentligt, herunder levende fiskevarer, inden for akvakulturbrug på land, og
ii) transport af fiskevarer, hvis karakter ikke er blevet ændret væsentligt, herunder levende fiskevarer, fra produktionsstedet til det første bestemmelsessted.

Kapitel I: Krav til fartøjer

Fødevarevirksomheder skal sikre,
1) at fartøjer, der benyttes til at høste fiskevarer i deres naturlige miljø eller til at håndtere eller forarbejde dem efter høsten, opfylder de strukturelle krav og krav til udstyr, der findes i del I, og
2) at behandling, som finder sted om bord på fartøjer, finder sted i overensstemmelse med bestemmelserne i del II.

I. STRUKTURELLE KRAV OG KRAV TIL UDSTYR
A.  Krav til alle fartøjer:
1. Fartøjer skal være udformet og konstrueret, så produkterne ikke kontamineres med lænsevand, spildevand, røg, brændstof, olie, smørefedt eller andre uacceptable stoffer.
2. De overflader, som fiskevarerne kommer i berøring med, skal være af korrosionsbestandigt materiale, der er glat og let at rengøre. Overfladerne skal være beklædt med bestandigt materiale, der ikke er giftigt.
3. Det udstyr og materiale, der anvendes i forbindelse med behandling af fiskevarer, skal være korrosionsbestandigt og let at rengøre og desinficere.
4. Hvis et fartøj har et vandindtag til vand, der anvendes til fiskevarer, skal det være placeret således, at forurening af vandforsyningen undgås.
5. Fartøjer skal være udformet og konstrueret, så fiskevarerne ikke forurenes med lænsevand, spildevand, røg, brændstof, olie, smørefedt eller andre uacceptable stoffer. Lastrum, tanke eller containere, der anvendes til opbevaring, køling eller frysning af ubeskyttede fiskevarer, herunder fiskevarer til fremstilling af foder, må ikke anvendes til andre formål end opbevaring, køling eller frysning af disse produkter, herunder også is eller saltlage som anvendes til disse formål. Ved køle-/frysetransportskibe finder bestemmelserne for ubeskyttede fiskevarer anvendelse på alle transporterede varer.

B.  Krav til fartøjer, der er bygget og udstyret til at opbevare ferske fiskevarer om bord i over 24 timer:
1. Fartøjer, der er bygget og udstyret til at opbevare fiskevarer om bord i over 24 timer, skal være udstyret med lastrum, tanke eller beholdere til opbevaring af fiskevarer ved de temperaturer, der er fastsat i kapitel VIII.
2. Lastrummene skal være adskilt fra maskinrummet og mandskabsrummene ved hjælp af skotter, der er tilstrækkeligt tætte til at forhindre enhver form for kontaminering af de opbevarede fiskevarer. Lastrum og beholdere, der anvendes til opbevaring af fiskevarer, skal være udformet på en sådan måde, at varerne opbevares under tilfredsstillende hygiejneforhold, og om nødvendigt sikre, at smeltevandet ikke forbliver i kontakt med varerne.
3. I fartøjer, der er udstyret til nedkøling af fiskevarer i kølet rent havvand, skal tankene være forsynet med installationer, som sikrer en ensartet temperatur i tankene. Sådanne installationer skal sikre, at blandingen af fiskevarer og rent havvand nedkøles til højst 3 °C 6 timer efter påfyldningen og til højst 0 °C efter 16 timer og give mulighed for at overvåge og om nødvendigt registrere temperaturerne.

C. Krav til frysefartøjer
Frysefartøjer skal
1) have et fryseanlæg med tilstrækkelig kapacitet til, at indfrysning kan ske så hurtigt som muligt i en kontinuerlig proces med et kort fryseplateau som muligt for at sænke kernetemperaturen til -18 °C eller derunder,
2) have et køleanlæg med tilstrækkelig kapacitet til, at fiskevarerne kan opbevares i lastrummene ved en temperatur på -18 °C eller derunder. Lastrummene skal være udstyret med en termograf, der er anbragt på et sted, hvor den let kan aflæses. Temperaturføleren skal være placeret dér, hvor temperaturen i lastrummet er højest, og
3) opfylde kravene i del B, punkt 2, til fartøjer, der er bygget og udstyret til at opbevare fiskevarer i over 24 timer.

D. Krav til fabriksfartøjer:
1. Fabriksfartøjer skal mindst have følgende:
a) Et modtagelsesområde, der er forbeholdt ombordtagning af fiskevarer, og som er indrettet således, at de successive landinger kan adskilles. Det skal være let at rengøre og udformet på en sådan måde, at fiskevarerne er beskyttet mod solen og mod vejrliget samt mod alle kilder til kontaminering.
b) Et hygiejnisk system til transport af fiskevarerne fra modtagelsesområdet til arbejdspladserne.
c) Arbejdspladser, der er store nok til, at tilvirkningen og forarbejdningen af fiskevarerne kan foregå hygiejnisk, lette at rengøre og desinficere og udformet på en sådan måde, at al kontaminering af fiskevarerne undgås.
d) Steder af tilstrækkelige dimensioner til opbevaring af færdigvarerne, udformet på en sådan måde, at de er lette at rengøre. Hvis der findes et anlæg til behandling af affald om bord, skal der være et separat lastrum til opbevaring af dette affald.
e) Et rum til opbevaring af emballage, der er adskilt fra rum til tilvirkning og forarbejdning af fiskevarer.
f) Specialudstyr til at udlede fiskeaffald og fiskevarer, der er uegnet til konsum, enten direkte ud i havet eller, hvis omstændighederne kræver det, ind i en vandtæt beholder, der kun anvendes til dette formål. Hvis affald oplagres og behandles om bord, skal der af hygiejnehensyn være særskilte rum til disse formål.
g) Et vandindtag, der er placeret således, at forurening af vandforsyningen undgås.
h) Håndvaske til brug for det personale, der håndterer uindpakkede fiskevarer, med haner, som er sådan udformet, at spredning af kontaminering forhindres.
2. Fabriksfartøjer, hvor krebsdyr og bløddyr koges, nedkøles og indpakkes, behøver imidlertid ikke opfylde kravene i punkt 1, hvis der ikke foregår andre former for håndtering eller forarbejdning om bord på fartøjet.
3. Fabriksfartøjer, der fryser fiskevarer, skal have udstyr, der opfylder kravene til frysefartøjer i del C, punkt 1 og 2.

E. Krav til køle-/frysetransportskibe:

Køle-/frysetransportskibe, som transporterer eller opbevarer frosne fiskevarer i løs vægt, skal have udstyr, der opfylder kravene for frysefartøjer, jf. punkt C, nr. 2), for så vidt angår deres kapacitet til at holde temperaturen.

II. HYGIEJNEBESTEMMELSER
1. De dele af fartøjerne eller de beholdere, der er beregnet til opbevaring af fiskevarer, skal, når de bruges, holdes rene og i god stand, og de må især ikke være forurenet med brændstof eller lænsevand.
2. Så snart fiskevarerne er bragt om bord, skal de hurtigst muligt anbringes på et sted, hvor de er beskyttet mod kontaminering og mod påvirkning fra solen eller andre varmekilder.
3. Fiskevarer skal håndteres og opbevares på en sådan måde, at de ikke beskadiges. De personer, der håndterer fiskevarerne, kan anvende spidse instrumenter til flytning af store fisk og fisk, som de kan komme til skade med, under forudsætning af at varernes køddele ikke beskadiges.
4. Fiskevarer skal nedkøles hurtigst muligt efter ombordtagningen undtagen dem, der opbevares levende. Når nedkøling ikke kan lade sig gøre, skal fiskevarerne dog landes hurtigst muligt.
5. Hovedskæring eller rensning om bord skal foregå på hygiejnisk måde snarest muligt efter fangst, og fiskevarerne skal vaskes omgående og grundigt. Indvolde og dele, der kan udgøre en fare for folkesundheden, fjernes snarest muligt og holdes adskilt fra konsumvarer. Lever, rogn og mælke til konsum skal opbevares i is ved en temperatur, der nærmer sig temperaturen for smeltende is, eller nedfryses.
6. Når hel fisk, hvoraf der skal fremstilles konserves, nedfryses i saltlage, skal varen bringes ned på en temperatur på -9 °C eller derunder. Hel fisk, som først blev nedfrosset i saltlage ved en temperatur på -9 °C eller derunder, skal anvendes til konserves, selv om den senere nedfryses til en temperatur på -18 °C. Saltlagen må ikke være en kilde til kontaminering af fisken.

Kapitel II: Bestemmelser, som finder anvendelse under og efter landing

1. Fødevarevirksomheden, som er ansvarlig for losning og landing af fiskevarer, skal
a) sikre, at udstyr til losning og landing, der kommer i kontakt med fiskevarerne, er af et materiale, der er let at rengøre og desinficere, og altid er velholdt og rent, og
b) undgå, at fiskevarerne kontamineres under losning og landing, navnlig ved
i) at udføre losning og landing hurtigt,
ii) hurtigst muligt at anbringe fiskevarerne under beskyttede forhold ved den temperatur, der er angivet i kapitel VIII, og
iii) ved ikke at anvende udstyr og metoder, som forvolder unødig skade på fiskevarernes spiselige dele.
2. Fødevarevirksomheden, som er ansvarlig for auktionshaller og engrosmarkeder eller de dele af dem, hvor der frembydes fiskevarer til salg, skal sikre, at følgende krav er opfyldt:
a) Der skal være aflåselige faciliteter til køleopbevaring af tilbageholdte fiskevarer og separate aflåselige faciliteter til opbevaring af fiskevarer, der er erklæret uegnede til konsum.
b) Hvis Fødevarestyrelsen kræver det, skal der være en passende udstyret aflåselig facilitet eller, om nødvendigt, et lokale udelukkende til brug for Fødevarestyrelsen.
c) Ved udstilling eller opbevaring af fiskevarer
i) må lokalerne ikke anvendes til andre formål,
ii) må køretøjer, hvis udstødningsgas kan forringe fiskevarernes kvalitet, ikke få adgang til lokalerne,
iii) må personer, der har adgang til lokalerne, ikke medbringe andre dyr, og
iv) skal lokalerne være godt oplyst med henblik på at lette den offentlige kontrol.
3. Hvis der ikke har været mulighed for nedkøling om bord på fartøjet, skal ferske fiskevarer, der ikke holdes i live, nedkøles hurtigst muligt efter landingen og opbevares ved en temperatur, der nærmer sig temperaturen for smeltende is.
4. Fødevarevirksomheden skal samarbejde med Fødevarestyrelsen, således at denne får mulighed for udføre offentlig kontrol i overensstemmelse med bekendtgørelse for Grønland om særlige bestemmelser for tilrettelæggelsen af den offentlige kontrol med animalske fødevarer og bilag 2 i denne bekendtgørelse, navnlig for så vidt angår eventuelle notifikationsprocedurer for landing af fiskevarer, som den kompetente myndighed i det land, hvis flag fartøjet fører, eller som Fødevarestyrelsen måtte anse for nødvendige.

Kapitel III: Krav til virksomheder, herunder fartøjer, der håndterer fiskevarer

Fødevarevirksomheden, der håndterer fiskevarer, skal sikre, at følgende krav, hvor det er relevant, er opfyldt på virksomheden:

A. Bestemmelser for ferske fiskevarer
1. Hele eller rensede ferske fiskevarer kan transporteres og opbevares i koldt vand om bord på fartøjer. De kan også transporteres i koldt vand efter landingen og transporteres fra akvakulturvirksomheder, indtil de ankommer til den virksomhed på land, der udøver anden virksomhed end transportvirksomhed og sortering. Hvis der anvendes beholdere af trelags polyethylen fyldt med vand og is, kan hele de rensede ferske fiskevarer transporteres efter ankomsten til virksomheden på land, der udøver anden virksomhed end transportvirksomhed, forudsat at kravene i kapitel IX, punkt 1, litra a), er opfyldt.
2. Nedkølede, uemballerede varer, der ikke skal distribueres, forsendes, tilvirkes eller forarbejdes straks efter ankomsten til en virksomhed på land, skal opbevares i is under passende forhold eller, hvis der er tale om hele eller rensede ferske fiskevarer, i beholdere af trelags polyethylen af isolerende materiale fyldt med is og vand.
3. Der tilføres is, så ofte det er nødvendigt. Hvis der anvendes beholdere af trelags polyethylen fyldt med vand og is, skal de være rene og ubeskadigede. Vandet skal have en temperatur så tæt på 0 °C som muligt og dække alle fiskene. Is skal dække hele vandoverfladen i beholderne og sikre, at alle fisk befinder sig under islaget.
4. Emballerede ferske fiskevarer skal nedkøles til en temperatur, der nærmer sig temperaturen for smeltende is.
5. Arbejde såsom hovedskæring og rensning skal foretages under hygiejniske forhold. Rensning skal, hvis der teknisk og kommercielt er mulighed herfor, finde sted hurtigst muligt, efter at varerne er fanget eller landet. Varerne skal vaskes omhyggeligt straks derefter.
6. Arbejde såsom filetering og opskæring skal udføres på en sådan måde, at forurening eller tilsmudsning af fileterne og skiverne undgås. Fileterne og skiverne må kun ligge på arbejdsbordet i den tid, det tager at tilvirke dem. Fileter og skiver skal indpakkes og om nødvendigt emballeres, og de skal nedkøles hurtigst muligt efter tilvirkningen.
7. Beholdere til forsendelse eller opbevaring af uemballerede tilberedte ferske fiskevarer, der opbevares i is, skal sikre, at smeltevandet bortledes og ikke forbliver i kontakt med fiskevarerne.

B. Bestemmelser for frosne varer
Virksomheder på land, der fryser fiskevarer, skal have udstyr, som opfylder kravene til frysefartøjer i kapitel I, del I, C, punkt 1 og 2.

C. Bestemmelser for maskinseparerede fiskevarer
Fødevarevirksomheden, der fremstiller maskinseparerede fiskevarer, skal sikre, at følgende krav er opfyldt:
1. De anvendte råvarer skal opfylde følgende krav:
a) Der må kun anvendes hele fisk og ben efter filetering til at fremstille maskinseparerede fiskevarer.
b) Samtlige råvarer skal være fri for indvolde.
2. Fremstillingsprocessen skal opfylde følgende krav:
a) Maskinseparering skal finde sted hurtigst muligt efter fileteringen.
b) Hvis der anvendes hel fisk, skal den renses og vaskes forinden.
c) Efter fremstillingen skal de maskinseparerede fiskevarer fryses hurtigst muligt eller iblandes en vare, der skal fryses eller underkastes en stabiliserende behandling.

D. Bestemmelser vedrørende parasitter
1. En fødevarevirksomhed skal sikre, at råvaren eller færdigvaren underkastes en frysebehandling med henblik på at dræbe levedygtige parasitter, der kan udgøre en risiko for forbrugernes sundhed, når virksomheden markedsfører følgende fiskevarer fremstillet af fisk eller blæksprutter:
a) Fiskevarer, der skal spises rå. 
b) Marinerede, saltede eller på anden måde behandlede fiskevarer, når behandlingen ikke er tilstrækkelig til at dræbe levedygtige parasitter
2. For andre parasitter end trematoder, skal frysebehandlingen omfatte en temperatursænkning i alle dele af varen til mindst:
a) -20 °C i mindst 24 timer eller
b) -35 °C i mindst 15 timer.
3. En fødevarevirksomhed kan undlade at foretage den i punkt 1 foreskrevne frysebehandling af fiskevarer, hvis et af de følgende krav er opfyldt:
a) Fiskevarerne er blevet eller inden fortæring vil blive underkastet en varmebehandling, der dræber levedygtige parasitter. For andre parasitter end trematoder, skal varen opvarmes til en kernetemperatur på mindst 60 °C i mindst 1 minut.
b) Fiskevarerne er blevet konserveret som frosne fiskevarer i tilstrækkelig lang tid til at dræbe levedygtige parasitter.
c) Fiskevarerne er fremstillet af vildtlevende arter, forudsat at
i) der foreligger epidemiologiske data, der viser, at oprindelsesfiskepladserne ikke frembyder sundhedsfare med hensyn til forekomst af parasitter, og
ii) Fødevarestyrelsen giver tilladelse dertil.
d) Fiskevarerne kommer fra opdrættet fisk, som fra embryostadiet har været i akvakulturbrug, og som udelukkende har fået foder, der ikke kan indeholde levedygtige parasitter, som udgør en sundhedsfare, samtidig med at et af følgende krav er opfyldt:
i) De er udelukkende blevet opdrættet i et miljø, der er frit for levedygtige parasitter.
ii) Fødevarevirksomheden verificerer via procedurer, der er godkendt af Fødevarestyrelsen, at fiskevarerne ikke udgør en sundhedsfare med hensyn til forekomst af levedygtige parasitter.
4. a)	De i punkt 1 omhandlede fiskevarer skal, når de markedsføres, undtagen når de leveres til den endelige forbruger, være ledsaget af et dokument, som er udfærdiget af den fødevarevirksomhed, der foretager frysebehandlingen, og som angiver, hvilken type frysebehandling de har været underkastet.
b)	Inden markedsføring af fiskevarer omhandlet i punkt 3, litra c) og d), som ikke har været underkastet frysebehandling, eller som ikke inden fortæring vil blive underkastet en behandling, der dræber levedygtige parasitter, som udgør en sundhedsfare, skal fødevarevirksomheden sikre, at de pågældende fiskevarer kommer fra en fiskeplads eller et akvakulturbrug,
der opfylder de særlige betingelser i nævnte litra c) eller d). Dette krav kan opfyldes ved hjælp af oplysninger i handelsdokumentet eller andre oplysninger, der ledsager fiskevarerne.

Kapitel IV: Krav til visse forarbejdede fiskevarer

Fødevarevirksomheden, der håndterer visse forarbejdede fiskevarer, skal sikre, at følgende krav er opfyldt på virksomheden:

A. KRAV TIL KOGNING AF KREBSDYR OG BLØDDYR
1. Kogning skal efterfølges af hurtig nedkøling. Hvis der ikke anvendes andre konserveringsmetoder, skal nedkølingen fortsættes til en temperatur, der nærmer sig temperaturen for smeltende is.
2. Pilning og udtagning af kødet af skallerne skal foregå hygiejnisk, så det undgås, at varerne kontamineres. Foregår det manuelt, skal personalet være særlig omhyggeligt med at vaske hænder.
3. Efter pilningen eller udtagningen af kødet af skallerne skal de kogte varer straks fryses eller hurtigst muligt nedkøles til den temperatur, der er fastsat i kapitel VIII.

B. KRAV TIL FISKEOLIE TIL KONSUM
1. Råvarer, der anvendes til fremstilling af fiskeolie til konsum, skal
a) komme fra virksomheder, herunder fartøjer, der er registreret eller autoriseret i henhold til reglerne i bekendtgørelse for Grønland om fødevarevirksomheder,
b) stamme fra konsumegnede fiskevarer, der overholder de bestemmelser, der er fastsat i dette afsnit,
c) transporteres og opbevares under hygiejniske forhold, og
d) nedkøles hurtigst muligt og holdes på de temperaturer, der er fastsat i kapitel VIII.
Uanset punkt 1, litra d), kan fødevarevirksomheden undlade at nedkøle fiskevarerne, hvis hele fiskevarer anvendes direkte til fremstilling af fiskeolie til konsum og råvarerne forarbejdes senest 36 timer efter lastning, forudsat at friskhedskriterierne er overholdt og de uforarbejdede fiskevarers samlede niveau for TVB-N (Total Volatile Basic Nitrogen) ikke overstiger grænseværdierne fastsat i bilag 2, kapitel VI, Del A, punkt 1, litra a-d).
Uforarbejdede fiskevarer anses for uegnede til konsum, når en kemisk kontrol, efter at der ved den organoleptiske bedømmelse er rejst tvivl om deres friskhed, viser, at grænseværdier for TVB-N er overskredet, jf. bilag 2, kapitel VI i denne bekendtgørelse.
2. Fremstillingsprocessen for fiskeolie skal sikre, at alle råvarer til fremstilling af rå fiskeolie underkastes en behandling, der, alt efter hvad der er relevant, omfatter opvarmning, presning, adskillelse, centrifugering, forarbejdning, raffinering og rensning, inden olien bringes i omsætning til den endelige forbruger.
3. Forudsat at råvarerne og fremstillingsprocessen opfylder de krav, der gælder for fiskeolie til konsum, kan en fødevarevirksomhedsleder fremstille og opbevare såvel fiskeolie til konsum som fiskeolie og fiskemel, der ikke er bestemt til konsum, på samme virksomhed.
4. Indtil der er fastsat andre bestemmelser, skal fødevarevirksomheden sikre, at de gældende regler overholdes for så vidt angår fiskeolie, der bringes i omsætning til den endelige forbruger.

KAPITEL V: SUNDHEDSNORMER FOR FISKEVARER

Ud over at sikre, at de mikrobiologiske kriterier, der er angivet i bekendtgørelse for Grønland om mikrobiologiske kriterier, er opfyldt, skal fødevarevirksomheden afhængigt af produktet eller fiskearten sikre, at fiskevarer, der markedsføres med henblik på konsum, opfylder normerne i dette kapitel. Kravene i del B og D gælder ikke for hele fiskevarer, der anvendes direkte til fremstilling af fiskeolie til konsum.

A. Fiskevarers organoleptiske egenskaber
Fødevarevirksomhederne skal foretage organoleptiske undersøgelser af fiskevarer. Denne undersøgelse skal navnlig sikre, at fiskevarerne opfylder eventuelle kriterier for friskhed.

B. Histamin
Fødevarevirksomheden skal sikre, at grænseværdierne for histamin ikke overskrides, jf. bekendtgørelse for Grønland om mikrobiologiske kriterier for fødevarer.

C. Total flygtig nitrogen
Uforarbejdede fiskevarer må ikke afsættes, hvis det ved kemiske analyser afsløres, at grænseværdierne for TVB-N eller TMA-N er overskredet, jf. bilag 2, kapitel VI i denne bekendtgørelse.

D. Parasitter
Fødevarevirksomheden skal sikre, at fiskevarer har været underkastet en visuel undersøgelse for synlige parasitter, inden de afsættes. Virksomheden må ikke afsætte fødevarer, der er tydeligt forurenede med parasitter, med henblik på konsum, jf. kapitel VI.

E. Toksiner, der er sundhedsfarlige for mennesker
1. Fiskevarer fra giftige fisk af følgende familier må ikke bringes i omsætning: Tetraodontidae, Molidae, Diodontidae og Canthigasteridae.
Ferske, tilberedte, frosne og forarbejdede fiskevarer fra familien Gempylidae, navnlig Ruvettus pretiosus og Lepidocybium flavobrunneum, må kun eksporteres indpakket/emballeret, og de skal mærkes med de relevante forbrugeroplysninger om tilberedning og om risikoen ved forekomst af stoffer med negative virkninger for mave-tarm-kanalen. 
Trivialnavn såvel som videnskabeligt navn skal anføres på mærkningen.

2. Fiskevarer, der indeholder biotoksiner, såsom ciguatoksin eller muskellammende toksiner, må ikke markedsføres. Fiskevarer fremstillet af toskallede bløddyr, pighuder, sækdyr og havsnegle må dog markedsføres, hvis de er fremstillet i overensstemmelse med bekendtgørelse for Grønland om muslinger m.m., og opfylder normerne i bilag 8, kapitel 5, punkt 2.

Kapitel VI: Visuel undersøgelse af fiskevarer for parasitter

I dette kapitel fastsættes nærmere bestemmelser om visuel undersøgelse af fiskevarer for parasitter.
A. Definitioner
1. Ved »synlig parasit« forstås en parasit eller en gruppe af parasitter, der har en størrelse, farve eller konsistens, der klart kan skelnes fra fiskevæv.
2. Ved »visuel undersøgelse« forstås ikke-destruktiv undersøgelse af fisk eller fiskevarer udført med eller uden optiske forstørrelsesmidler og under gode belysningsforhold for det menneskelige øje, herunder om nødvendigt gennemlysning.
3. Ved »gennemlysning« forstås, for så vidt angår fladfisk og fiskefileter, det at holde fisk op foran et lys i et lysdæmpet lokale med henblik på at påvise parasitter.

B. Visuel undersøgelse
1. Der foretages visuel undersøgelse af et repræsentativt antal prøver. De personer, der er ansvarlige for virksomhederne på land, og de kvalificerede personer på fabriksfartøjerne træffer afgørelse om omfanget og hyppigheden af undersøgelsen ud fra fiskevarernes art, deres geografiske oprindelse og deres anvendelse. Virksomhedens kvalificerede personale foretager under produktionen visuel undersøgelse af de rensede fisk i bughulen og på lever og rogn bestemt til konsum. Afhængigt af rensningsmetoden foretages den visuelle undersøgelse:
a) I tilfælde af manuel rensning løbende af den, der håndterer fisken, i forbindelse med udtagningen af indvolde og afvaskningen.
b) I tilfælde af mekanisk rensning ved udtagning af et repræsentativt antal prøver, dog mindst ti fisk pr. parti.

2. Den visuelle undersøgelse af fiskefileter eller -skiver foretages af kvalificerede personer ved afpudsningen og efter filetering eller udskæring. Når det ikke er muligt at foretage en individuel undersøgelse på grund af fileternes størrelse eller fileteringsmetoden, opstilles der en prøveudtagningsplan, som stilles til rådighed for Fødevarestyrelsen, jf. kapitel II, punkt 4. Når gennemlysning af fileter er nødvendig ud fra et teknisk synspunkt, skal dette indgå i prøveudtagningsplanen.

Kapitel VII: Indpakning og emballering af fiskevarer

1. Beholdere til opbevaring af ferske fiskevarer i is skal være vandbestandige og sikre, at smeltevandet ikke forbliver i kontakt med varerne.
2. Frosne blokke, der er tilberedt om bord på fartøjer, skal indpakkes før landing.
3. Når fiskevarer indpakkes om bord på fiskerfartøjer, skal fødevarevirksomheden sikre, at indpakningsmaterialet:
a) Ikke er kilde til kontaminering.
b) Opbevares på en sådan måde, at det ikke risikerer at blive kontamineret.
c) Når det er bestemt til genbrug, er let at rengøre og om fornødent desinficere.

Kapitel VIII: Oplagring af fiskevarer

Fødevarevirksomheden, hvor fiskevarer oplagres, skal sikre, at følgende krav er opfyldt:
1. Ferske fiskevarer, optøede uforarbejdede fiskevarer samt kogte og kølede varer af krebsdyr og bløddyr skal opbevares ved en temperatur, der nærmer sig temperaturen for smeltende is.
2. Frosne fiskevarer skal oplagres ved en temperatur på -18 °C eller derunder i alle dele af varen. Hel, frossen fisk i saltlage til konservesfremstilling kan dog opbevares ved en temperatur på -9 °C eller derunder.
3. Fiskevarer, der holdes i live, skal opbevares ved en temperatur og på en måde, der ikke skader fødevaresikkerheden eller varernes levedygtighed.
4. Hvis ferske fiskevarer, optøede uforarbejdede fiskevarer eller forarbejdede fiskevarer skal opbevares ved en temperatur, der er lavere end den for smeltende is, for at muliggøre brugen af maskiner, der skiveskærer eller opskærer fiskevarer, kan de opbevares ved en sådan teknologisk påkrævet temperatur for en kort tidsperiode og i hvert fald ikke over 96 timer. Oplagring og transport ved den temperatur er ikke tilladt.

Hvis frosne fiskevarer skal opbevares ved en temperatur, der er højere end -18 °C, for at muliggøre brugen af maskiner, der skiveskærer eller opskærer fiskevarer, kan de opbevares ved en sådan teknologisk påkrævet temperatur for en kort tidsperiode og i hvert fald ikke over 96 timer. Oplagring og transport ved den temperatur er ikke tilladt.

Kapitel IX: Transport af fiskevarer

Fødevarevirksomheden, der transporterer fiskevarer, skal sikre, at følgende krav er opfyldt:
1. Fiskevarer skal under transport opbevares ved den krævede temperatur. Der gælder især følgende:
a) Ferske fiskevarer eller optøede uforarbejdede fiskevarer samt kogte og kølede varer af krebsdyr og bløddyr skal opbevares ved en temperatur, der nærmer sig temperaturen for smeltende is. Hvis der anvendes beholdere af trelags polyethylen fyldt med vand og is til transport af hele og rensede ferske fiskevarer, skal der være is til stede under hele opbevaringen/transporten, som skal foregå ved kontrolleret temperatur. Transport og opbevaring af hele og rensede ferske fiskevarer i beholdere af trelags polyethylen fyldt med vand og is må ikke vare i mere end 3 dage.
b) Frosne fiskevarer, med undtagelse af frossen fisk i saltlage til konservesfremstilling, skal under transport opbevares ved en permanent temperatur på -18 °C eller derunder i alle dele af varen, eventuelt med kortvarige stigninger på højst 3 °C.
c) Hvis superkølingsprocessen anvendes til transport af ferske fiskevarer, er transport i kasser uden is tilladt, forudsat at det tydeligt fremgår af disse kasser, at de indeholder superkølede fiskevarer. Under transporten skal superkølede fiskevarer overholde temperaturkrav i et interval på mellem -0,5 og -2 °C i produktets kerne. Transport og opbevaring af superkølede fiskevarer må ikke vare i mere end 5 dage.
2. Fødevarevirksomheden kan undlade at opfylde kravene i punkt 1, litra b), når frosne fiskevarer transporteres fra et frysehus til en autoriseret virksomhed for at blive optøet straks efter ankomsten med henblik på tilvirkning eller forarbejdning, hvis det drejer sig om en kort strækning, og Fødevarestyrelsen giver tilladelse dertil.
3. Hvis fiskevarer opbevares i is, må smeltevandet ikke forblive i kontakt med varerne.
4. Fiskevarer, der skal afsættes levende, skal transporteres på en sådan måde, at det ikke skader fødevaresikkerheden eller varernes levedygtighed.


Bilag 2
Offentlig kontrol med fiskevarer

	Kapitel I: Offentlig kontrol med produktion og markedsføring

	1.
	Den offentlige kontrol med produktion og markedsføring af fiskevarer skal navnlig omfatte:

	
	a)
	Regelmæssig kontrol af hygiejneforholdene på landingstidspunktet og ved første auktion.

	
	b)
	Regelmæssig inspektion af fartøjer og virksomheder på land, herunder af fiskeauktioner og engrosmarkeder, navnlig for at kontrollere:

	
	
	i)
	Om betingelserne for godkendelse stadig er til stede, hvor dette er relevant.

	
	
	ii)
	Om fiskevarerne håndteres korrekt.

	
	
	iii)
	Overholdelse af hygiejne- og temperaturkravene.

	
	
	iv)
	Renhed af fødevarevirksomheden, herunder fartøjer og deres faciliteter og udstyr, samt personalehygiejne.

	
	c)
	Kontrol af opbevarings- og transportvilkår.

Kapitel II: Sted for den offentlige kontrol

	1.
	Fødevarestyrelsen foretager kontrol af fartøjer, når disse anløber en havn i Grønland. Kontrollen omfatter alle fartøjer, der lander fiskevarer i en havn i Grønland, uanset hvilket flag de sejler under.

Fødevarestyrelsen kan foretage kontrol af fartøjer, mens fartøjet befinder sig på havet eller i en havn i et andet land.

	
	
	
Kapitel III: Autorisation af fabriksfartøjer, frysefartøjer eller køle-/frysetransportskibe


	1.
	Når et fabriksfartøj, et frysefartøj eller et køle-/frysetransportskib, der fører Grønlands flag, inspiceres med henblik på autorisation af fartøjet, foretager Fødevarestyrelsen kontrol i overensstemmelse med § 4 i bekendtgørelse for Grønland om særlige bestemmelser for tilrettelæggelsen af den offentlige kontrol med animalske fødevarer. Om nødvendigt kan Fødevarestyrelsen foretage inspektionen af fartøjet, mens det befinder sig på havet eller i en havn i en anden medlemsstat eller et tredjeland. 

	2.
	Hvis Fødevarestyrelsen, har givet et fartøj betinget autorisation i henhold til § 4, stk. 3, i bekendtgørelse for Grønland om særlige bestemmelser for tilrettelæggelsen af den offentlige kontrol med animalske fødevarer, kan Fødevarestyrelsen imidlertid give en kompetent myndighed i
i) et EU-land,
eller
ii) et land uden for EU, der er anført på en i henhold til EU udarbejdet liste over lande uden for EU, hvorfra import af fiskevarer er tilladt, tilladelse til at udføre opfølgende inspektion med henblik på at give fuld autorisation eller forlænge den betingede autorisation i henhold til § 4, stk. 3, i bekendtgørelse for Grønland om særlige bestemmelser for tilrettelæggelsen af den offentlige kontrol med animalske fødevarer, eller tage autorisationen op til revision i henhold til § 44, stk. 4 i anordning nr. 523 af 8. juni 2004 om ikrafttræden for Grønland af lov om fødevarer m.m. Om nødvendigt kan Fødevarestyrelsen foretage inspektionen af fartøjet, mens det befinder sig på havet eller i en havn i et EU-land eller i et land uden for EU.

	3.
	Hvis Fødevarestyrelsen giver de grønlandske myndigheder beføjelse til at tilrettelægge og føre kontrol på Fødevarestyrelsens vegne, skal der aftales vilkår for denne kontrol. Disse vilkår skal navnlig sikre, at resultaterne af kontrollen og enhver mistanke om manglende overholdelse af krav hurtigst muligt rapporteres til Fødevarestyrelsen, så denne kan træffe de nødvendige foranstaltninger.   

	
Kapitel IV: Offentlig kontrol af fiskevarer

	Offentlig kontrol med fiskevarer skal mindst omfatte følgende:

	

	A) Organoleptiske undersøgelser

	
	Der skal på alle produktions-, tilvirknings- og distributionsled foretages organoleptisk stikprøvekontrol. Et af formålene med denne stikprøvekontrol er at verificere, at de friskhedskriterier i forordning (EF) nr. 2406/1996, der er fastsat i EUs relevante bestemmelser på området, er opfyldt. Dette omfatter navnlig i alle produktions-, tilvirknings- og distributionsled at verificere, at fiskevarer som minimum opfylder de grundlæggende friskhedskriterier fastsat i EUs relevante bestemmelser på området.

	
	

	B) Friskhedsindikatorer

	
	Hvis den organoleptiske undersøgelse giver anledning til tvivl om fiskevarernes friskhed, kan der udtages prøver til laboratorieundersøgelser med henblik på at bestemme niveauerne for Total Volatile Basic Nitrogen (TVB-N) og Trimethylamine Nitrogen (TMA-N) i overensstemmelse med de tekniske ordninger i kapitel VI.


	
	Fødevarestyrelsen skal anvende de kriterier, der er fastsat i kapitel VI.


	
	Når den organoleptiske undersøgelse giver anledning til mistanke om andre forhold, som kan have uheldige følger for menneskers sundhed, kan der tages prøver med henblik på at fastslå årsagerne.

	
	

	C) Histamin

	
	Der skal gennemføres stikprøvekontrol af histaminindholdet for at verificere, at de tilladte niveauer, der er fastsat i bekendtgørelse for Grønland om mikrobiologiske kriterier for fødevarer, er overholdt.

	
	

	D) Restkoncentrationer og forurenende stoffer

	
	Der skal etableres en overvågningsordning til at kontrollere, at indholdet af restkoncentrationer og forurenende stoffer er i overensstemmelse med relevante bestemmelser om:
a) Forurenende stoffer, jf. bekendtgørelse for Grønland om visse forureninger i fødevarer.

	
	

	E) Mikrobiologisk kontrol

	
	Om fornødent gennemføres mikrobiologisk kontrol i overensstemmelse med de relevante regler og kriterier i bekendtgørelse for Grønland om mikrobiologiske kriterier for fødevarer. 

	
	

	F) Parasitter

	
	Der foretages risikobaseret prøveudtagning til verifikation af, at de relevante bestemmelser vedrørende parasitter, i bekendtgørelse for Grønland om fødevarevirksomheder, er overholdt.

	
	

	G) Giftige fiskevarer

	
	Der skal foretages kontrol for at sikre,  

	
	1)
	at fiskevarer fra giftige fisk af følgende familier ikke bringes i omsætning: Tetraodontidae, Molidae, Diodontidae og Canthigasteridae,

	
	2)
	at ferske, tilberedte og forarbejdede fiskevarer fra Gempylidae-familien, navnlig Ruvettus pretiosus og Lepidocybium flavobrunneum, kun bringes i omsætning indpakket/emballeret, og at de er mærket med de relevante forbrugeroplysninger om tilberedningen og om risikoen ved forekomst af stoffer med negative virkninger for mave-tarm-kanalen. Fiskevarens videnskabelige navn og trivialnavn skal anføres på mærkningen, og

	
	3)
	at fiskevarer, der indeholder biotoksiner, såsom ciguatera eller andre sundhedsfarlige toksiner, ikke bringes i omsætning. 

Fiskevarer fremstillet af toskallede bløddyr, pighuder, sækdyr og havsnegle må dog bringes i omsætning, hvis de er fremstillet i overensstemmelse med bekendtgørelse for Grønland om muslinger m.m., og opfylder normerne i bilag 8, kapitel V, punkt 2.

	

	Kapitel V: Beslutninger efter kontrol

	Fiskevarer skal erklæres uegnede til konsum, hvis

	1)
	den organoleptiske, kemiske, fysiske eller mikrobiologiske kontrol eller kontrol for parasitter har vist, at de ikke er i overensstemmelse med de relevante bestemmelser på området,

	2)
	de i de spiselige dele indeholder forurenende stoffer eller restkoncentrationer ud over de grænseværdier, der er fastlagt i bekendtgørelse for Grønland om visse forureninger, eller i et sådant omfang, at den beregnede indtagelse gennem føden ville føre til en overskridelse af den acceptable daglige eller ugentlige indtagelse for mennesker,

	3)
	de stammer fra

	
	a)
	giftige fisk,

	
	b)
	fiskevarer, der ikke opfylder kravet i kapitel IV, del G, litra 3), med hensyn til biotoksiner, eller

	
	c)
	toskallede bløddyr, pighuder, sækdyr og havsnegle, der indeholder marine biotoksiner, hvis samlede mængde overskrider de grænseværdier, der er omhandlet i bekendtgørelse for Grønland om fødevarevirksomheder, eller

	4) 
	Fødevarestyrelsen finder, at de kan udgøre en risiko for menneskers eller dyrs sundhed eller af andre grunde er uegnet til konsum.

	

	Kapitel VI: Grænseværdier og undersøgelsesmetoder for TVB-N


	A. Grænseværdier for TVB-N for visse kategorier af fiskevarer og de analysemetoder, der skal anvendes


	1.
	Uforarbejdede fiskevarer af de i afsnit B anførte artskategorier anses for uegnede til konsum, når en kemisk kontrol — efter at der ved den organoleptiske bedømmelse er rejst tvivl om deres friskhed — viser, at følgende grænseværdier for TVB-N (Total Volatile Basic Nitrogen) er overskredet:

	
	a)
	25 mg nitrogen pr. 100 g fiskekød for de arter anført i artskategori 1.

	
	b)
	30 mg nitrogen pr. 100 g fiskekød for de arter anført i artskategori 2.

	
	c)
	35 mg nitrogen pr. 100 g fiskekød for de arter anført i artskategori 3.

	
	d) 
	60 mg nitrogen pr. 100 g hele fiskevarer anvendt direkte til fremstilling af fiskeolie til konsum, jf. bilag 1, kapitel IV, del B, punkt 1 i denne bekendtgørelse; hvis råvarerne imidlertid er i overensstemmelse med litra a), b) og c) i bilag 1, kapitel IV, del B, punkt 1, i denne bekendtgørelse, kan Fødevarestyrelsen fastsætte grænseværdierne på et højere niveau for visse arter, indtil der er fastsat andre bestemmelser.


	
	Referencemetoden ved kontrol af grænseværdien for TVB-N omfatter destillation af et proteinfrit perchlorsyreekstrakt som beskrevet i del C i dette kapitel.

	2.
	Destillation, jf. punkt 1, foretages ved hjælp af et apparat, der fungerer som vist på figuren i del D.


	3.
	Følgende rutinemetoder kan anvendes til at kontrollere grænseværdien for TVB-N:

	
	a)
	Den af Conway og Byrne (1933) beskrevne mikrodiffusionsmetode.

	
	b)
	Den af Antonacopoulos (1968) beskrevne metode til direkte destillation.

	
	c)
	Metode til destillation af et proteinfrit trichloreddikesyreekstrakt (Codex Alimentarius-Komitéen for Fisk og Fiskevarer (1968)).


	4.
	Prøven skal bestå af ca. 100 gram fiskekød, der er udtaget mindst tre forskellige steder og blandet i en kødhakkemaskine.


	
	Fødevarestyrelsen anbefaler, at de officielle laboratorier rutinemæssigt anvender den nævnte referencemetode. Hvis resultaterne af en analyse udført efter en af rutinemetoderne er usikre eller bestrides, må alene referencemetoden anvendes til verifikation af resultaterne.

	
	

	B. Artskategorier, for hvilke der er fastsat grænseværdier for TVB-N

	1.
	Sebastes spp., helicolenus dactylopterus, Sebastichthys capenis.

	2.
	Arter tilhørende Pleuronectidae-familien (med undtagelse af helleflynder: Hippoglossus spp.).

	3.
	Salmo salar, arter tilhørende Merlucciidae-familien, arter tilhørende Gadidae-familien.

	
	

	C. Referencemetode til bestemmelse af koncentrationen af TVB-N i fisk og fiskevarer

	

	1.
	Formål og anvendelsesområde:

	
	Der beskrives en referencemetode til at identificere nitrogenkoncentrationen af TVB-N i fisk og fiskevarer. Metoden kan anvendes for TVB-N-koncentrationer fra 5 mg pr. 100 g til i hvert fald 100 mg pr. 100 g.


	2.
	Definitioner:

	
	Ved »TVB-N-koncentration« forstås nitrogenindholdet af flygtige nitrogenbaser bestemt ved den beskrevne metode. Koncentrationen udtrykkes i mg pr. 100 g.

Ved »opløsning« forstås en vandig opløsning som følger: 
a) Perchlorsyreopløsning = 6 g pr. 100 ml.
b) Natriumhydroxidopløsning = 20 g pr. 100 ml. 
c) Standardsaltsyreopløsning 0,05 mol/l (0,05 N). Når der anvendes et automatisk destillationsapparatur, skal titreringen foretages med en standardsaltsyreopløsning på 0,01 mol/l (0,01 N).
d) Borsyreopløsning = 3 g pr. 100 ml. 
e) Silikonebaseret skumdæmpningsmiddel. 
f) Phenolphtaleinopløsning = 1 g pr. 100 ml 95 % ethanol.
g) Indikatoropløsning (Tashiro blandet indikator) = 2 g methylrødt og 1 g methylenblåt opløses i 1 000 ml 95 % ethanol.


	3.
	Kort beskrivelse:

	
	De flygtige nitrogenbaser ekstraheres af en prøve ved hjælp af 0,6 mol perchlorsyreopløsning. Ekstraktet gøres basisk og underkastes dampdestillation, idet de flygtige basebestanddele absorberes i en syreopløsning. TVB-N-koncentrationen bestemmes ved titrering af de absorberede baser. Koncentrationen udtrykkes i mg pr. 100 g. 


	4.
	Kemikalier:

	
	Medmindre andet er angivet, skal der anvendes analyserene kemikalier. Vandet skal enten være destilleret eller demineraliseret og have mindst tilsvarende renhed. 


	5.
	Der anvendes følgende udstyr:

	
	a)
	En kødhakkemaskine, hvormed der kan fremstilles tilstrækkeligt homogent finthakket fiskekød.

	
	b)
	En højhastighedsblender med et omdrejningstal på mellem 8 000 og 45 000 omdrejninger pr. minut.

	
	c)
	Foldefilter, diameter 150 mm, til hurtigfiltrering.

	
	d)
	5 ml burette med 0,01 ml-inddeling.

	
	e) 
	Apparatur til dampdestillation. Apparaturet skal kunne indstilles til forskellige dampmængder og producere en konstant mængde damp i et vist tidsrum. Det skal være sådan indrettet, at de frie baser, der dannes, når analysen gøres basisk, ikke kan slippe bort.


	6.
	Udførelse af referencemetoden:

	
	Når der arbejdes med perchlorsyre, som er stærkt ætsende, skal der udvises den nødvendige forsigtighed og træffes passende sikkerhedsforanstaltninger. Prøverne forberedes som beskrevet nedenfor snarest muligt efter ankomsten til laboratoriet.

	
	a)
	Prøveforberedelse:

	
	
	Analyseprøven hakkes omhyggeligt i en kødhakkemaskine som beskrevet i punkt 5, litra a). 10 g ± 0,1 g af den hakkede prøve afvejes nøjagtigt i en egnet beholder. Dette blandes med 90,0 ml perchlorsyreopløsning som nævnt i punkt 2, litra a); der homogeniseres i to minutter i en blender som beskrevet i punkt 5, litra b), og filtreres.


	
	
	Det herved fremkomme ekstrakt kan opbevares i mindst syv dage ved en temperatur på ca. 2-6 oC.


	
	b)
	Dampdestillation:

	
	
	50,0 ml af ekstraktet, jf. litra a), anbringes i et dampdestillationsapparatur som beskrevet i punkt 5, litra e). Med henblik på en senere kontrol af, at ekstraktet er blevet alkalisk, tilsættes nogle dråber phenolphtaleinopløsning som beskrevet i punkt 2, litra f). Efter tilsætning af nogle få dråber silikonebaseret skumdæmpningsmiddel tilsættes der 6,5 ml natriumhydroxidopløsning som beskrevet i punkt 2, litra b), til ekstraktet, og dampdestillationen påbegyndes straks.

	
	
	Dampdestillationen reguleres således, at der produceres ca. 100 ml destillat inden for ti minutter. Destillationsafgangsrøret udmunder under væskeoverfladen i et forlag med 100 ml borsyreopløsning som beskrevet i punkt 2, litra d), hvortil der er tilsat 3 - 5 dråber indikatoropløsning som beskrevet i punkt 2, litra g). Efter nøjagtigt 10 minutter afsluttes destillationen. Destillationsafgangsrøret tages op af forlaget og skylles med vand. Indholdet af flygtige baser i forlagsopløsningen bestemmes ved titrering med standardsaltsyreopløsning som beskrevet i punkt 2, litra c).


	
	
	Endepunktet bør ligge ved et pH på 5,0 ± 0,1.


	
	c)
	Titrering:

	
	
	Der skal foretages dobbeltbestemmelse. Metoden er korrekt udført, hvis forskellen mellem de to bestemmelser ikke er større end 2 mg pr. 100 g.

	
	d)
	Blindprøve:

	
	
	Der udføres en blindprøve efter samme fremgangsmåde som i litra b). I stedet for ekstraktet anvendes en 50,0 ml perchlorsyreopløsning som beskrevet i punkt 4, litra a).


	7.
	Beregning af TVB-N-koncentrationen:

	
	Efter titrering af forlagsopløsningen med saltsyre som beskrevet i punkt 2, litra c), beregnes TVB-N koncentrationen således:

	
	TVB - N (i mg pr: 100 g prøve) 
	=
	(V1— V0) × 0,14 × 2 × 100

	
	
	
	M

	
	V1 = ml 0,01 mol saltsyreopløsning for prøven.

	
	V0 = ml 0,01 mol saltsyreopløsning for blindprøven.

	
	M = prøvens vægt i g.

	
	Derudover kræves følgende:

	
	a)
	Dobbeltanalyser. Metoden er korrekt udført, hvis forskellen mellem de to bestemmelser ikke er større end 2 mg pr. 100 g

	
	b)
	Kontrol af udstyr. Udstyret kontrolleres ved at destillere en NH4Cl-opløsning svarende til 50 mg TVB-N pr. 100 g

	
	c)
	Standardafvigelser. Standardafvigelsen for repeterbarhed Sr = 1,20 mg pr. 100 g og standardafvigelsen for reproducerbarhed SR = 2,50 mg pr. 100 g beregnes.

	
	
	

	D. TVB-N-apparatur til dampdestillation

